बोष्टन अमेरिका, २१ जुन। आगामी जुलाई ४ देखि ६ सम्म अमेरिकाको वासिंगटन डिसीमा हुन लागेको दि एसोसिएसन अफ नेप्लिज इन अमेरिका (एएनए) को ३२ औं सम्मेलनको अवसरमा ‘एएनए नेपाली साहित्य प्रतिष्ठान, उत्तर अमेरिका’को तर्फबाट आयोजना हुने अन्तर्राष्ट्रिय नेपाली कविता महोत्सव– २०१४ का लागि ३२९ कविता प्राप्त भएका छन्।
फुटकर कविता प्रतियोगितामा सर्वाधिक पुरस्कार राशी रहेको यस प्रतियोगितामा प्रथम हुने स्रष्टाले एनएम शुभद्रा भानुभक्त काव्य पुरस्कार (एक हजार युएस डलर र प्रमाणपत्र), दोस्रो हुनेले शर्मा मुडभरी मोतीराम काब्य पुरस्कार (तीन सय युएस डलर र प्रमाणपत्र) र तेस्रो हुनेले बसुन्धरा गणेश रोक्का देबकोटा काब्य पुरस्कार (दुई सय युएस डलर र प्रमाणपत्र) पाउने छन्।
प्रतियोगिताका संयोजक गोवर्धन पूजा द्वारा बुधबार जारी गरिएको प्रेस बिज्ञप्ति अनुसार नेपाल, भारत, भुटान, जापान, अष्ट्रेलिया, बेलायत, नर्वे, कोरिया, बेल्जियम, इजरायल, बहराइन, कतार, अमेरिकालगायतका मुलुकका कविहरूले प्रतियोगितामा सहभागिता जनाएका छन्।
प्रतियोगिताको प्रथम चरणको छनोट कार्य भैसकेको र अन्तिम निर्णयका लागि निर्णायकलाई पठाउने तयारी रहेको छ। प्रतियोगीहरूको कविता बाचन आगामी जुलाई ५ मा अमेरिकाको डिसीमा आयोजित कार्यक्रममा गरिने छ।
अन्तर्राष्ट्रिय नेपाली कविता महोत्सव – २०१४ का लागि कविता आब्हान गरिएकोमा निर्धारित मितिभित्र प्राप्त ३२९ कविता मध्ये निम्न लिखित कविहरूको कविता प्रतियोगिताका लागि छनोट भएका छन्।